Wayang Prabu tuwin kaputer lan kapidhangetaken lumantar radio. Senajan file 1 boten wonten nanging wosing cariyos tetep kecepeng lan runtut. Langkung resik langkung stereo………..Tumrap pandhemen KNS sejati rugi menawi boten mampir lan DL lampahan menika….. 1. ING PASEWAKAN Harjuna Sasrabahu : “Kakang Patih Suroto, trep kalawan ingkang kaaturake dening Tumenggung Sura Gupita, ing wurimu wus ngadhep, ana manungsa kang pekiking warna, maksih mudha tumaruna, prayogane trep kalawan lumadine pranatan, sira ingkang ingsun wakilake tetakon marang manungsa kang nembe prapta , jeneng lan pinangkane sarta apa wigatine , dene boya ingsun timbali wani munggah marang sitinggil”. Patih Suroto : “Lha dalah, menapa sampun kelilan ingkang abdi kepatihan sawetawis mingsed saking palenggahan paduka gusti kula kanjeng sri narendra” HSB : “Aja ndadak nganggo reringa tak pasrahake ing sira anggonen saprayogane”